《寒山寺》
元代·张仲深

姑苏九月荒城路，一水回环客艇多。万里西风吹落日，五更渔火乱沧波。

江村夜迥传钟鼓，池馆秋深老芰荷。欲问兴亡吴越事，道人为我发长歌。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。